Հարությունյանը պատմում է, որ ապրիլի 17-ին՝ ժամը 15:00-ին, Չարենցի անվան գրականության և արվեստի թանգարանում իրենց փոքրիկ գիտական թիմով Կոմիտաս վարդապետի մասին բացահայտելու են նյութեր, որոնց մասին հայ հասարակությունը տեղյակ չէ: «Մեր գլխավոր խնդիրն է ճիշտը բացահայտելը: Խնդիրն այն է, որ առ այսօր բոլորը գիտեն, կոնսերվատորիայի դասախոսներն էլ դասախոսություններ են կարդում, որ Կոմիտասը Բեռլինում պաշտպանել է քրդական երաժշտության թեմայով: Դա լրիվ սուտ է: Այդպիսի բան չկա, և համաժողովին մենք կապացուցենք դա»,- ասում է Գ. Հարությունյանը: Համաժողովին ներկա կլինեն գիտնականներ: